**ІІІ тоқсан бойынша жиынтық бағалау спецификациясы**

|  |  |  |  |  |
| --- | --- | --- | --- | --- |
| **Бөлім** | **Тақырып** | **Оқу мақсаттары** | **Тапсырма түрлері** | **Балл** |
| Тыңдалым және айтылым | Қиял әлемі Көлік және жол белгілеріАдамның сырт келбеті мен мінезі | Т/А2. Әлеуметтік-тұрмыстық, әлеуметтік-мәдени тақырыптарға байланысты диалог, монологтердегі (ән мәтіні, хабарлама, жарнама, хабарландыру) көтерілген мәселені түсіндіру; | Толық жауапты қажет ететін сұрақтар | **10** |
| Оқылым және әдеби тіл нормалары  | О2. Лексиканың ауызекі сөйлеу және жазба стильдік айырмашылықтарын мәтіндер арқылы тану;ӘТН1. Қазақ тілінің дыбыстар жүйесін, үндестік заңын, емлелік ерекшеліктерін ескере отырып, орфографиялық нормаға сай жазу;ӘТН3. Тура және ауыспалы мағыналы сөздерді, көп мағыналы сөздер, омоним, антоним, синонимдерді көркемдік ерекшеліктеріне сай қолдану; | Көп таңдауы бар сұрақтар | **10** |
| Жазылым және тілдік бағдар | Ж4. Эссенің кіріспе, негізгі, қорытынды бөлімдерін сақтай отырып, өзіне таныс адамды, белгілі бір мекен мен оқиғаны сипаттап не суреттеп жазу.ӘТН1. Қазақ тілінің дыбыстар жүйесін, үндестік заңын, емлелік ерекшеліктерін ескере отырып, орфографиялық нормаға сай жазу. | Толық жауапты қажет ететін сұрақтар | **10** |

**Ұзақтығы: 40 минут**

**Оқылым: 15 минут**

**Жазылым: 25 минут**

**Балл саны:30**

**Тапсырма түрлері:** көп таңдауы бар сұрақтар, толық жауапты қажет ететін сұрақтар

Жиынтық ьағалаудың құрылымы

 Тоқсандық эиынтық бағалаудың нұсқасы 3 компоненттен тұрады: Біріншісі – тыңдалым, айтылым, екіншісі – оқылым, үшіншісі – жазылым және әдеби тіл нормаларын тексеруге арналған.

**Тоқсандық жиынтық бағалау тапсырмаларының сипаттамасы**

|  |  |  |  |  |  |
| --- | --- | --- | --- | --- | --- |
| **Тапсырма**  | **Қамтылатын мақсаттар** | **Тапсырмалар түрлері** | **Тапсырмалар сипаттамасы** | **Орындау уақыты, мин** | **Балл** |
| 1 | Т/А2. Әлеуметтік-тұрмыстық, әлеуметтік-мәдени тақырыптарға байланысты диалог, монологтердегі (ән мәтіні, хабарлама, жарнама, хабарландыру) көтерілген мәселені түсіндіру. | Толық жауапты қажет ететін сұрақтар | Оқушыларға тақырыпқа қатысты мәтін беріледі, оқушы жеке отырып оқиды (немесе аудио арқылы тыңдатуға болады). Білім алушылар мәтінді тыңдау барысында тақырыпқа қатысты көтерілген мәселені мазмұндауда қолдануы қажет. Бағалау екі оқушыға жеке-жеке қойылады. Тапсырма оқушының тыңдаған мәтінін лексикалық бірліктерді көркемдік ерекшелігіне сай қолдануын бағалайды. | Тыңдалым мен айтылым сабақтан тыс, қосымша уақытта өткізіледі (әр білім алушыға 5 минут беріледі) | 5 |
| 5 |
| 2-5 | О2. Лексиканың ауызекі сөйлеу және жазба стильдік айырмашылықтарын мәтіндер арқылы тануӘТН1. Қазақ тілінің дыбыстар жүйесін, үндестік заңын, емлелік ерекшеліктерін ескере отырып, орфографиялық нормаға сай жазу.ӘТН3. Тура және ауыспалы мағыналы сөздерді, көп мағыналы сөздер, омоним, антоним, синонимдерді көркемдік ерекшеліктеріне сай қолдану. | Көп таңдауы бар сұрақтар  | Мәтінді оқып, мазмұны негізінде берілген сұрақтарға жауап береді және мәтінге қатысты өз пікірін, көзқарасын 3-3 сөйлеммен жазады. | 15 | 4 |
|  | 6 |
| 6 | Ж4. Эссенің кіріспе, негізгі, қорытынды бөлімдерін сақтай отырып, өзіне таныс адамды, белгілі бір мекен мен оқиғаны сипаттап не суреттеп жазуӘТН1. Қазақ тілінің дыбыстар жүйесін, үндестік заңын, емлелік ерекшеліктерін ескере отырып, орфографиялық нормаға сай жазу. | Жазбаша толық жауапты қажет ететін сұрақтар | Білім алушылар ұсынылған екі тақырыптың бірін таңдап, жазба жұмысын орындайды. Жазылым жұмысында жанрлық, стильдік ерекшеліктерді ескеруі, эссе құрылымының сақталуы, көркемдегіш құралдарды орынды қолдануы, орфографиялық нормаға сай жазуы бағаланады.  | 25 | 10 |
| **Барлығы** | **40 минут** | **30** |

**«Қазақ тілі» пәнінен 3-тоқсан бойынша жиынтық бағалау тапсырмалары**

**Тапсырма.** Мәтінді мұқият оқып шығып, негізгі мәселені анықтаңыз. Өз көзқарасыңызды тұжырымдап, жұбыңызға түсіндіріңіз. Жұбыңызды мұқият тыңдап, оның мәтініне қатысты өз пікіріңізді білдіріңіз. [10]

 Кітапты қабына ғана байланысты бағалама деген сөздерді адамға қатысты да көп айтылатынын бәріміз байқаудамыз. Алайда, осы арада адамдар екі жолға бөлініп түсуде. Бірі сырт келбеттің ішкі әлемге еш қатысы жоқ десе, екіншісі адамның сырт келбеті оның мінезін, ойын анықтайды деп жатады. Адам баласы өмірге келгенде өз - өзіне келбет таңдамайды. Бірақ, өмір сүру барысында сырт келбетінің арқасында бақыт құсын қолына қондырса, келбетінің кесірінен армандарын желге ұшырып алуы да әбден мүмкін.
  <https://massaget.kz/blogs/12373/>
**Тыңдалым және айтылым**

**Балл қою кестесі**

|  |  |  |
| --- | --- | --- |
| **Балл** | **Грамматика мен лексиканы дұрыс қолдануы** | **Сұрақты түсіну мен толық жауап беру қабілеті** |
| 5 | Грамматикалық және лексикалық құрылымдардың қолдану аяларын өте жақсы түсінеді. Сөз саптауы дұрыс, анда-санда мардымсыз қателерді жібереді**.** | Тақырыпты өте жақсы түсінеді.Күтпеген сұрақтарға жауабы тез, әрі орынды.Талқылау кезінде өз ойын толық жеткізе алады. |
| 4 | Грамматикалық және лексикалық құрылымдардың қолдану аяларын жақсы түсінеді. Сөз саптауы дұрыс, анда-санда қателер жібереді**.** | Тақырыпты жақсы түсінеді.Күтпеген сұрақтарға жауабын ойланып, әрі орынды жеткізеді.Талқылау кезінде өз ойын түсінікті жеткізе алады, бірақ кейде сырттан қолдауды қажет етеді. |
| 3 | Грамматикалық және лексикалық құрылымдарды қолдану аяларын орташа түсінеді. Сөз саптауы дұрыс, қателері байқалғанмен, түсінуге кедергі тудырмайды. | Тақырыптың негізгі тараптарын түсінеді, бірақ күрделі сұрақтарды талдауда едәуір қиналады.Күтпеген сұрақтарға жауап беруде қиналады.Талқылау кезінде қолдауды қажет етеді, жауаптарын алдын ала дайындап келгендей көрінеді. |
| 2 | Грамматикалық және лексикалық құрылымдарды қолдану аяларын аздап түсінеді. Сөз саптауы нақты емес, түсініспеушілікті тудырады. | Тақырыпты түсінуде қиналады.Күтпеген сұрақтарға жауап беруде қиналады, тақырыпты ашуды дамыта алмайды.Талқылау кезінде жақсы қолдаусыз өзін көрсете алмайды. |
| 1 | Грамматикалық және лексикалық құрылымдарды қолдану аясын өте аз түсінеді. Түсініспеушілікті тудыратын, қайталанып келетін қателер жиі кездеседі.  | Тақырыпты түсінуде қатты қиналады. Күтпеген сұрақтарға жауап беруде қиналады, тіпті жауап бере алмайды.Талқылау кезінде өте аз қатысады. |

**Оқылым**

**Тапсырма.** Мәтінді мұқият оқып, мазмұны негізінде төмендегі сұрақтарға жауап беріңіз. (15 минут)

**– Ренат аға, сұрағымды Астанадағы Тұңғыш президент мұражайында өткен «Мәңгілік елес» атты жеке көрмеңізден бастасақ. Неге көрмені «Мәңгілік елес» деп атадыңыз?**

**–**Астанадағы Тұңғыш Президент мұражайында осымен екінші рет көрмем өтуде. Мен әр көрмемді өткізген сайын, оның атауына қатты мән беремін. Өйткені әр картина – менің өмірге әкелген балам іспетті. Сондықтан, өз туындым өміршең болу үшін жақсы ат қоя алу да маңызды. «Адам – ұрпағымен мың жасайды» дейтін халық даналығы барын ескерер болсақ, біздің «ұрпағымыз» - жазған картиналарымыз екені анық. Ал өмір - мәңгілік, шексіз, ұшы-қиыры жоқ елес. Ал мәңгілік елес – ол шынайы өмір дегенді білдіреді.

**– Анталаған қасқырдың ортасында, жалаңаш қол, арпалысқан адам бейнесі салынған суретті сіз «өзім» депсіз. Бұл суреттің салынуында өзіндік тарих жатқандай...**

**–**Бұл ең нашар картинам. Кәсіби деңгейі жоқ... Өйткені мен біраз уақыт сурет өнерін тастап кеттім. Өзімді басқа саладан іздедім. сол кездегі ішкі күйзелістен туған сәтсіз туынды еді. Бір қарасаңыз, өмір – соқпақтардан құралған сынақ алаңы сияқты. Ал бұл картинада менің өмірімнің алғашқы сынақты сәті бейнеленген.

**– Ал Ресейдің Петр патшасына арналған «Петр» атты қартинаңызды да ерекше туынды деуге бола ма?**

**–**Бұл енді өзгешелеу қиялымнан туған туындым. Қиял шіркін, шексіз ғой. Оған ешкім тыйым салмайды. Сондықтан қорықпай қиялдай беру керек. Петр негізі жақсы туынды. Ол сурет қазір Санкт-Петербургта тұр. Бірақ кенепке ауыр бас шығару техникалық жақтан дұрыс емес екен. Кенеп созылып, жыртылып қалуы мүмкін. Бұндай тәсілмен сурет салудың болашағы жоқ екенін түсіндім. Әзірге «Петр» бүлінген жоқ. Бірақ, сонша еңбекпен келген дүнием, мәңгілік болып қалмайтын сияқты. Ал суретшінің мақсаты – артына өлмейтін өнер туындысын қалдыру емес пе?! (245 сөз)
 <https://adebiportal.kz/kz/news/view/20111>

1. Берілген мәтін қай стиль түріне жатады? [1]

А) ғылыми стиль;

В) ресми стиль;

С) публицистикалық стиль;

Д) ауызекі сөйлеу стилі;

2. Қай ақпарат мәтінге сәйкес? [1]

1) Суретші Ренат Елубаев «Петр» атты картинасының тұсаукесерін өткізді.

2) Суретші Ренат Елубаев «Мәңгілік елес» атты жеке көрмесін өткізді.

А) біріншісі;

В) екіншісі;

С) екеуі де дұрыс;

Д) дұрыс жауап жоқ.

3. Суретші өз өмірі туралы қай жауабында айтады? [1]

А) бірінші жауабында;

В) екінші жауабында;

С) үшінші жауабында;

Д) бірінші және екінші жауабында;

4. «Петр» картинасы қандай туынды? [1]

А) автопортрет;

В) қиялдан туған туынды;

С) мозаика;

Д) кенепке салынған туынды;

5. «Адам - ұрпағымен мың жасайды» деген халық даналығын қалай түсіндіңіз? Ойыңызды 3 сөйлеммен білдіріп жазыңыз. [3]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Өз бейнеңді суретте қалай бейнелеген болар едіңіз? Ойыңызды 3 сөйлеммен жазыңыз. [3]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Балл қою кестесі**

|  |  |  |  |
| --- | --- | --- | --- |
| **Сұрақ** | **Жауап** | **Балл** | **Қосымша ақпарат** |
| 1 | Д | 1 |  |
| 2 | В | 1 |  |
| 3 | В | 1 |  |
| 4 | В,Д | 1 |  |
| 5 | 1 сөйлем | 1 | Оқушы жауабы ескеріледі. |
| 2 сөйлем | 1 |
| 3 сөйлем  | 1 |
| 6 | 1 сөйлем | 1 | Оқушы жауабы ескеріледі. |
| 2 сөйлем | 1 |
| 3 сөйлем  | 1 |
| **Барлығы:** | **10** |

**Жазылым**

**Тапсырма.** Екі тақырыптың бірін таңдап, тура және ауыспалы мағыналы сөздерді, омоним, антоним және синонимдерді қатыстыра отырып, 100 сөзден тұратын жазба жұмысын (эссе) жазыңыз. (25 минут) [10]

1. Жол тәртібін білеміз бе?
2. Киіміне қарап қарсы алады, ақылына қарап шығарып салады.

**Балл қою кестесі**

|  |  |
| --- | --- |
| **Балл саны** | **Сипаттамасы** |
| 9-10 | Жазба жұмысының (мәтіннің/эссенің) құрылымын сақтаған.Тапсырманы орындауда шығармашылық танытады.Көркем тіл құралдары орынды қолданылған.Ойын еркін, әрі әсерлі етіп толық жеткізеді,қателерді жібермейді. |
| 7-8 | Жазба жұмысының (мәтіннің/эссенің) құрылымын сақтағанТапсырманы орындауда шығармашылық танытады.Көркем тіл құралдары орынды қолданылған. Ойын анық, әрі әсерлі етіп жеткізеді, жіберілген кейбір қателер түсінуді қиындатпайды. |
| 5-6 | Жазба жұмысының (мәтіннің/эссенің) құрылымы негізінен тапсырмаға сәйкес келеді, бірақ толықтай үйлесімді емесШығармашылық танытуға талпынады.Оқырманға ерекше әсер беру мақсатымен кейбір сипаттау құралдары қолданылған Ойын анық білдіреді, бірақ бір сарыннан шықпайды, жіберілген қателер (мәтіндегі сөздердің жұрнақ арқылы жасалған сөздерді дұрыс қолданылмауы) жалпы әсерді бұзады. |
| 3-4 | Жазба жұмысының (мәтіннің/эссенің) құрылымы жүйесіз.Шығармашылық танытуда қателеседі.Кейбір тіл құралдарын қолдану талпынысы жасалды.Сөз саптауы нақты болғанымен, жүйесіздік байқалады, жалпы қателер (мәтіндегі сөздердің жұрнақ арқылы жасалған сөздерді дұрыс қолданылмауы) жібереді. |
| 1-2 | Жазба жұмысының (мәтіннің/эссенің) құрылымы сақталмаған.Шығармашылық танытпайды.Мазмұнға қатысты кейбір мәселелерге және мағынасына тоқталуға талпынды, бірақ мақсатқа толық сәйкес келеді деп айту қиын.Көркем тіл құралдары аз қолданылған немесе мүлдем қолданылмаған. Сөздер кейде анық емес, құрылымдық қателер (мәтіндегі сөздердің жұрнақ арқылы жасалған сөздерді дұрыс қолданылмауы) мағынаны толық түсінуге қиындық келтіреді. |